Ezukoa Nwo Ngyegyelɛ Nee Kakɛ
—Baebolo Ne Bahola Aboa Ɔ?
Baebolo ne bua kɛ
Ɛhɛe. Baebolo ngyinlazo nna mɔɔ doa zo la baboa wɔ wɔ ezukoa ngyegyelɛ nee kakɛ nwo:
Ɛtɔ debie a dwenle nwo. “
Sonla mɔɔ anye bolo ye gyima nwo la adwenle ngyehyɛlɛ maa ɔnyia aleɛ dɔɔnwo, na sonla mɔɔ pe yɛ debie la ɛnnyia ɛhwee.” (Mrɛlɛbulɛ 21:5) Mmapele ɛ nwo ɛtɔ debie ɔluakɛ bɛlɛtɔne ye la ati. Yɛ wɔ ezukoa nwo ngyehyɛleɛ na di zo.
Kpo kakɛ mɔɔ anwo ɛngyia la. “
Mɔɔ biza bosea la le sonla mɔɔ bɔ ye bosea la kanranli.” (Mrɛlɛbulɛ 22:7) Saa ɛtua awie kakɛ na ɛnlɛ ezukoa mɔɔ ɛfa wɔadua a, ɛ nee ahenle ɛdendɛ na kile ye mekɛ fofolɛ. Mmamaa ɛ sa nu to. Fa Baebolo ne anu folɛdulɛ mɔɔ fale awie mɔɔ ɛli agyinlanu na ɔwɔ kɛ ɔtua kakɛ bie la di gyima. Ɔse: “
Mmada ɛdafe anzɛɛ mmamuomua ɛ nye ɛbɔ ngɔsɔkɛ.” (Mrɛlɛbulɛ 6:1-5) Saa bɔbɔ ɛkɔ ɛkɛ ne mekɛ mɔɔ limoa na yeanyɛ boɛ a, kɔ zo sɛlɛ maa bɛyɛ nzenzaleɛ.
Nyia ezukoa nwo adwenle kpalɛ. “
Sonla mɔɔ le akyɛbɛ la pele anwonyia nwo, ɔndwenle nwolɛ kɛ kenle bie ɔbahyia.” (Mrɛlɛbulɛ 28:22) Saa ɛyɛ anyebolo a ɛ nwo ɛnrɛhyele wɔ wɔ ezukoa nwo ala emomu ɔbazɛkye wɔ sunsum nu gyinlabelɛ.
Maa ɛ kunlu ɛdwo ɛ nwo. “
Saa yɛlɛ mɔɔ yɛdi nee mɔɔ yɛkeda la a, bɛmaa yɛ nye ɛzɔ yɛ nwo.” (1 Temɔte 6:8) Ezukoa ɛnrɛhola ɛnrɛdɔ anyelielɛ anzɛɛ ahunlundwolɛ. Menli mɔɔ anye die kpalɛ wɔ ɛbɛlabɔlɛ nu la bie mɔ ɛnlɛ ezukoa dɔɔnwo. Mɔɔ bɛlɛ la a le ɛlɔlɛ mɔɔ wɔ bɛ abusua nee bɛ gɔnwo mɔ avinli nee agɔnwolɛvalɛ kpalɛ mɔɔ bɛ nee Nyamenle lɛ la.
—Mrɛlɛbulɛ 15:17; 1 Pita 5:6, 7.
twi_Latn twi_Latn lua_Latn twi_Latn twi_Latn twi_Latn ewe_Latn twi_Latn twi_Latn twi_Latn twi_Latn twi_Latn bam_Latn umb_Latn